[pic] | EUROPOS BENDRIJŲ KOMISIJA | Briuselis, 2005.8.31 KOM(2005) 403 galutinis 2001/0004 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos siekiant priimti Europos Parlamento ir Tarybos direktyvą dėl mašinų, iš dalies keičiančią Direktyvą 95/16/EB KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos siekiant priimti Europos Parlamento ir Tarybos direktyvą dėl mašinų, iš dalies keičiančią Direktyvą 95/16/EB 1. PAGRINDINIAI FAKTAI Pasiūlymo perdavimo Tarybai ir Europos Parlamentui [KOM(2000) 899 - 2001/0004 (COD)] pagal Sutarties 95 straipsnį data: | 2001 m. sausio 26 d. | Ekonomikos ir socialinių reikalų komiteto nuomonės pateikimo data: | 2001 m. rugsėjo 12 d. | Europos Parlamento nuomonės pateikimo data, pirmasis svarstymas: | 2002 m. liepos 4 d. | Iš dalies pakeisto pasiūlymo [KOM(2003) 48 - 2001/0004 (COD)] perdavimo data: | 2003 m. vasario 11 d. | Tarybos bendrosios pozicijos priėmimo data: | 2005 m. liepos 18 d. | 2. KOMISIJOS PASIŪLYMO TIKSLAS Pirminiu pasiūlymu buvo siekiama užtikrinti laisvą į direktyvos taikymo sritį patenkančių produktų judėjimą suteikiant tvirtą apsaugą sveikatos, saugos ir vartotojų apsaugos srityse. Į taikymo sritį patenkantys produktai iš esmės yra mašinos ir jų priedai. Remiantis 1994 m. Molitoro ataskaitos išvadomis, pirminiu pasiūlymu buvo siekiama pateikti tikslesnius įvairių sąvokų apibrėžimus, paaiškinti įvairius aspektus bei užtikrinti vienodą direktyvos taikymą. Tuo tikslu, vengiant skirtingo atitikties įvertinimo ir rinkos priežiūros tvarkos interpretavimo, buvo pateikti tikslesni šios tvarkos paaiškinimai. Pirminis Mašinų direktyvos persvarstymo pasiūlymas buvo parengtas remiantis aukšto lygio grupės, sudarytos iš nepriklausomų įvairių sričių ekspertų, pasiūlymais. Jame taip pat buvo atsižvelgta į patirtį, įgytą praktiškai taikant iš dalies pakeistą Direktyvą 89/392/EEB[1]. Pagrindiniai pirminio pasiūlymo elementai buvo šie: - Tikslesnis direktyvos taikymo srities apibrėžimas, ribų su kitomis, ypač Žemosios įtampos[2] ir Liftų[3] direktyvomis, paaiškinimas ir tikslesnis „iš dalies sukomplektuotų mašinų“ sąvokos apibrėžimas; - Nuostatų, susijusių su rinkos priežiūra ir atitikties įvertinimo tarnybų notifikavimu, sustiprinimas; - Visapusio tam tikrų mašinų kategorijų kokybės užtikrinimo procedūros nustatymas. Siekdama patobulinti šią direktyvą, Komisija į savo iš dalies pakeistą pasiūlymą įtraukė nemažai Europos Parlamento pasiūlymų. 3. PASTABOS APIE BENDRĄJĄ POZICIJĄ 3.1. Bendro pobūdžio pastabos apie bendrąją poziciją Taryba bendrąją poziciją priėmė vienbalsiai. Joje pateikiama nemažai Komisijos iš dalies pakeisto pasiūlymo pakeitimų, kurie, nenukrypstant nuo pirminio tikslo paaiškinti bei supaprastinti direktyvos taikymą, daro tekstą sklandesnį. Bendrojoje pozicijoje pateiktos pagrindinės Europos Parlamento per pirmąjį svarstymą pasiūlytos pataisos, pavyzdžiui, kad vietoj trečiosios šalies atliekamo mašinų sertifikavimo, kuris visapusiškai taikant darniuosius standartus kelia didesnę riziką, sertifikavimą, remdamasi gamintojo atitikties deklaracija, atliktų pati įmonė ir kad būtų sustiprinti reikalavimai notifikuotosioms įstaigoms. Dauguma bendrosios pozicijos pakeitimų susiję su teksto išdėstymu arba yra teksto prasmės ar praktinio direktyvos taikymo nekeičiančios redakcinės pataisos. I priedo, skirto esminiams sveikatos apsaugos ir saugos reikalavimams, išdėstymas buvo pakeistas taip, kad kiek įmanoma labiau atitiktų dabartinės direktyvos išdėstymą. Be to, esminiai sveikatos apsaugos ir saugos reikalavimai, išdėstyti iš dalies pakeisto pasiūlymo 7 ir 8 skyriuose bei I priede, buvo įtraukti į 4 ir 6 skyrius, susijusius su kėlimu bei žmonių kėlimu. 3.2. Europos Parlamento pataisos, visiškai, iš dalies arba iš esmės įtrauktos į iš dalies pakeistą pasiūlymą ir į bendrąją poziciją Į bendrąją poziciją buvo įtrauktos šios pataisos, kai kurios su tam tikrais pakeitimais: 14 pataisa, susijusi su direktyvos taikymo sritimi ir išimtimis (iš dalies), 15 – su apibrėžimais (visiškai), 16 – su nuoroda į Direktyvą 92/59/EEB (visiškai), 17 ir 82 – su įsipareigojimais pateikti į rinką ir pradėti eksploatuoti (iš dalies), 18 – su laisvu judėjimu (visiškai), 22 – su atitikties įvertinimu (iš esmės, bet įtraukta į I priedo dalį „Bendrieji principai“), 23 – su atitikties įvertinimu (visiškai), 27 – su „CE“ ženklu (iš dalies), 30 – su notifikuotomis įstaigomis (iš esmės), 36 ir 45 – su valdymo sistemų sauga ir patikimumu (iš dalies), 41 – su I priede pateiktais apibrėžimais (iš dalies), 42 – su saugos integracijos principais (visiškai), 49 – su nejudamaisiais apsaugais (iš dalies), 51 – su elektros energijos tiekimu (iš esmės), 56 – su mašinų ženklinimu (iš dalies), 74 – su atitikties deklaracija (iš esmės), 80 – su minimaliais įstaigų notifikavimo kriterijais (iš dalies) susijusios pataisos. 3.3. Europos Parlamento pataisos, visiškai, iš dalies arba iš esmės įtrauktos į iš dalies pakeistą pasiūlymą, tačiau neįtrauktos į bendrąją poziciją Į iš dalies pakeistą pasiūlymą įtrauktos, tačiau į bendrąją poziciją neįtrauktos šios pataisos: 2 pataisa, susijusi su konstatuojamąja dalimi, kurioje aiškinamas pramoninių vietų išskyrimas, 3 – su konstatuojamąja dalimi, kurioje aiškinamas medicininių įtaisų išskyrimas, 47 – su stabilumu, 59 – su nešiojamosiomis rankinėmis ir rankomis valdomomis mašinomis, 62 – su kėlimo mašinų tikrinimu, 63 – su kėlimo mašinų judėjimo valdymu, 64 – su kėlimo mašinų krovimo valdymu, 66 – su grandinių ir virvių ženklinimu, 69 – su žmonių kėlimo mašinų ženklinimu, 72 – su atsargumo priemonėmis statybų keltuvams ir 76 – su „CE“ ženklu susijusios pataisos. 3.4. Europos Parlamento pataisos, neįtrauktos į iš dalies pakeistą pasiūlymą ir į bendrąją poziciją Į iš dalies pakeistą pasiūlymą ir į bendrąją poziciją neįtrauktos šios Europos Parlamento pataisos: 1 pataisa, susijusi su aplinkosaugos veiksmingumui skirta konstatuojamąja dalimi, 4 – su pavojaus nekeliančioms mašinoms skirta konstatuojamąja dalimi, 5 – su atrakcionų aikštėse ir (arba) pramogų parkuose naudojamai įrangai skirta konstatuojamąja dalimi, 6, 7, 8 ir 11 – su „CE“ ženklui ir savanoriškai kontrolei bei ženklinimui skirtomis konstatuojamosiomis dalimis, 9, 20 ir 32 – su komitologijai skirtomis konstatuojamosiomis dalimis, 10 – su aukštos įtampos įrangai skirta konstatuojamąja dalimi, 12 – su senoms mašinoms skirta konstatuojamąja dalimi, 13 – su susistemintoms teisės aktų versijoms skirta konstatuojamąja dalimi, 19 – su darniaisiais standartais, 24 – su atitikties įvertinimu, 25 – su iš dalies sukomplektuotomis mašinomis, 26 – su notifikuotomis įstaigomis, 28 ir 29 – su rinkos priežiūra, 31 – su konfidencialumu, 33 ir 37 – su Liftų direktyva, 34 – su „naujo požiūrio“ sąvokos vertinimu, 35 – su direktyvos įsigaliojimu, 40 – su I priedo įžanginėmis pastabomis, 44 – su mašinų priežiūra ir transportavimu, 50 – su mašinų sėdynėmis, 55 – su netrukdomu pažeidžiamų asmenų judėjimu, 58 – su instrukcijomis, 60 – su vibracijos reikalavimais, 65 – su kėlimu, 67 – su žmonių kėlimo arba judėjimo valdymu, 70 – su judėjimo negalią turinčių žmonių kėlimo mašinomis, 71 ir 73 – su statybų keltuvais, 77 – su technine byla, 78 – su IX priedu, 79 – su X priedu, 83 – su duomenų bazės sukūrimui skirta konstatuojamąja dalimi susijusios pataisos. 3.5. Europos Parlamento pataisos, neįtrauktos į iš dalies pakeistą pasiūlymą, tačiau įtrauktos į bendrąją poziciją Į iš dalies pakeistą pasiūlymą neįtrauktos, tačiau į bendrąją poziciją įtrauktos šios Europos Parlamento pataisos: 48 pataisa, susijusi su privalomosiomis apsaugų ir apsauginių įtaisų savybėmis ir instrukcijoms skirtos 57 pataisos dalis, panaikinanti reikalavimą, kad „instrukcijos būtų taikomos tik minėtai mašinai“ . 3.6. Kitos Tarybos bendrosios pozicijos pataisos lyginant su iš dalies pakeistu pasiūlymu Konstatuojamųjų dalių pataisos Iš dalies pakeisto pasiūlymo 1 konstatuojamoji dalis buvo šiek tiek pakeista, kad taptų aiškesnė. Iš dalies pakeisto pasiūlymo 4 konstatuojamoji dalis buvo išbraukta, kadangi priėmus bendrosios pozicijos teksto pataisas ji daugiau nebegaliojo. Iš dalies pakeisto pasiūlymo 6 ir 7 konstatuojamosios dalys nebuvo įtrauktos į bendrąją poziciją. Iš dalies pakeisto pasiūlymo 8 konstatuojamoji dalis bendrojoje pozicijoje buvo suskaidyta į naujas 5 ir 6 konstatuojamąsias dalis. Aiškumo sumetimais nauja bendrosios pozicijos 6 konstatuojamoji dalis buvo iš dalies pakeista. Nusprendus, kad iš dalies pakeisto pasiūlymo 9 konstatuojamoji dalis yra nereikalinga, ši dalis buvo išbraukta. Į bendrąją poziciją buvo įtraukta nauja 7 konstatuojamoji dalis, paaiškinanti sąsają su Tarybos direktyva 89/655/EEB. Į bendrąją poziciją buvo įtraukta su 9 straipsniu susijusi nauja 11 konstatuojamoji dalis. Iš dalies pakeisto pasiūlymo 13 konstatuojamoji dalis bendrojoje pozicijoje buvo šiek tiek pakeista. Iš dalies pakeisto pasiūlymo 14 konstatuojamoji dalis bendrojoje pozicijoje buvo šiek tiek pakeista. 19 konstatuojamoji dalis buvo šiek tiek pakeista, kad atspindėtų bendrosios pozicijos 16 straipsnyje padarytus pakeitimus. 24 konstatuojamoji dalis buvo šiek tiek pakeista, o bendrojoje pozicijoje jos numeris pakeistas į 28. Iš dalies pakeisto pasiūlymo 27 konstatuojamoji dalis buvo iš dalies pakeista remiantis bendru institucijų sutarimu priimtu standartiniu tekstu, o bendrojoje pozicijoje jos numeris pakeistas į 26. Į bendrąją poziciją buvo įtraukta nauja 27 konstatuojamoji dalis, kurioje valstybės narės skatinamos parengti tos direktyvos ir jos perkėlimo į nacionalinę teisę priemonių koreliacijos lenteles ir jas viešai paskelbti. Straipsnių pataisos Iš dalies pakeisto pasiūlymo 1 straipsnio 1 punktas bendrojoje pozicijoje buvo iš dalies pakeistas siekiant vienareikšmiškai išvardyti visas produktų kategorijas, kurioms taikoma ši direktyva. Siekiant paaiškinti direktyvos taikymo sritį, iš dalies pakeisto pasiūlymo 1 straipsnio 2 punktas bendrojoje pozicijoje buvo iš dalies pakeistas: - pašalinant nereikalingas produktų kategorijų išimtis, pavyzdžiui, paprastas „sudedamąsias dalis“ a punkte, „pramoninių vietų visumą“ m punkte ir „medicininius įtaisus“ n punkte, iš kurių nei viena neatitinka 1 straipsnio 1 punkte nurodytų kategorijų; - d punkte išbraukiant visus ginklus, kadangi šios direktyvos saugos kriterijai šiems produktams netaikomi; - e punkte nurodant, kad direktyva žemės ir miškų ūkio traktoriams netaikoma dėl Direktyvoje 2003/37/EB[4] nurodytų pavojų, siekiant pagerinti tokių mašinų saugą ir įvertinti naujus teisės aktus; - h punkte išskiriant „specialiai tyrimams sukonstruotas ir pagamintas mašinas, skirtas laikinai naudoti laboratorijose“ , kurioms nėra logiška taikyti šią direktyvą; - iš dalies pakeisto pasiūlymo l punkte išbraukiant „visų tipų variklius“ , kadangi jie priklauso „iš dalies sukomplektuotų mašinų“ kategorijai. Iš dalies pakeisto pasiūlymo 2 straipsnis bendrojoje pozicijoje buvo pakeistas, kad būtų aiškesnis teisiniu požiūriu, lengviau skaitomas ir labiau suderintas su „naujojo požiūrio“ principais: - Įvadinio sakinio prasmė buvo paaiškinta nurodant, kad „mašinos“ šioje direktyvoje yra 1 straipsnio 1 dalies a–f punktuose išvardyti produktai; - Iš dalies pakeisto pasiūlymo 2 straipsnio a ir b punktuose pateikti „mašinų“ apibrėžimai buvo paredaguoti ir įtraukti į bendrosios pozicijos a punkte pateiktą apibrėžimą; - Iš dalies pakeisto pasiūlymo 2 straipsnio d punkte pateiktas „saugos įrangos“ apibrėžimas buvo paredaguotas, o bendrojoje pozicijoje šis punktas pakeistas c punktu. Be to, saugos įrangos sąrašas buvo perkeltas į naują V priedą, ir bendrojoje pozicijoje jis yra nurodomasis; - Į bendrosios pozicijos 2 straipsnio e punktą buvo įtrauktas naujas „grandinių, virvių ir austinių diržų“ apibrėžimas; - Iš dalies pakeisto pasiūlymo 2 straipsnio f punkte pateiktas „nuimamo mechaninių pavarų įtaiso“ apibrėžimas buvo paredaguotas; - Nusprendus, kad iš dalies pakeisto pasiūlymo 2 straipsnio g punkte pateiktas „nuimamo mechaninių pavarų įtaiso apsauginio įtaiso“ apibrėžimas yra nereikalingas, kadangi jis nusako tik vieną iš daugelio saugos įrangos kategorijų, bendrojoje pozicijoje jis buvo išbrauktas; - Nusprendus, kad iš dalies pakeisto pasiūlymo 2 straipsnio h punkte pateiktas „nešiojamųjų tvirtinimo šoviniais įtaisų“ apibrėžimas yra nereikalingas, kadangi jis nusako tik vieną iš daugelio saugos įrangos kategorijų, bendrojoje pozicijoje jis buvo išbrauktas; - Iš dalies pakeisto pasiūlymo 2 straipsnio i punkte pateiktas „iš dalies sukomplektuotų mašinų“ apibrėžimas buvo paredaguotas, kad labiau atitiktų „mašinų“ sąvoką, o bendrojoje pozicijoje šis punktas pakeistas g punktu; - Iš dalies pakeisto pasiūlymo 2 straipsnio j punkte pateiktas „pateikimo į rinką“ apibrėžimas buvo pakeistas, kad geriau atspindėtų produktų, kuriems taikoma Mašinų direktyva, rinkos situaciją, o bendrojoje pozicijoje šis punktas pakeistas h punktu; - Iš dalies pakeisto pasiūlymo 2 straipsnio k punkte pateiktas „gamintojo“ apibrėžimas buvo paredaguotas, o bendrojoje pozicijoje šis punktas pakeistas i punktu; - Iš dalies pakeisto pasiūlymo 2 straipsnio m punkte pateiktas „eksploatavimo pradžios“ apibrėžimas buvo pakeistas, kadangi paskutinė jo dalis buvo nereikalinga, o bendrojoje pozicijoje šis punktas pakeistas k punktu; - Iš dalies pakeisto pasiūlymo 2 straipsnio n punkte pateiktas „darniojo standarto“ apibrėžimas buvo paredaguotas, o bendrojoje pozicijoje šis punktas pakeistas l punktu. Iš dalies pakeisto pasiūlymo 3 straipsnis buvo paredaguotas. Iš dalies pakeisto pasiūlymo 4 straipsnis buvo paredaguotas. Iš dalies pakeisto pasiūlymo 5 straipsnis buvo paredaguotas. Iš dalies pakeisto pasiūlymo 6 straipsnis buvo paredaguotas. Iš dalies pakeisto pasiūlymo 8 straipsnis buvo pakeistas atsižvelgiant į to straipsnio 1 dalies a punkte padarytus saugos įrangos sąrašo pakeitimus, priskiriant to straipsnio 1 dalies b punkte nurodytas reguliavimo tvarkos priemones 8 straipsnio 2 dalyje nurodytos patariamosios tvarkos priemonėms ir išbraukiant priemones, nurodytas 8 straipsnio 1 dalies c punkte ir 8 straipsnio 1 dalies d punkte, kurios pakeitus I priedą tapo nereikalingos. Atlikus pirmiau minėtus pakeitimus iš dalies pakeisto pasiūlymo 8 straipsnio 1 dalies e punktas buvo pakeistas 1 dalies b punktu. Iš dalies pakeisto pasiūlymo 9 straipsnis buvo pakeistas siekiant, kad nurodyta tvarka taptų aiškesnė. Bendrojoje pozicijoje numatoma, kad konkrečių priemonių imamasi tuo atveju, jei Komisija, vadovaudamasi 10 straipsnyje nurodyta darniojo standarto ginčijimo tvarka, nusprendžia, kad darnusis standartas nevisiškai atitinka esminius sveikatos apsaugos ir saugos reikalavimus, kuriems yra taikomas, arba jei Komisija, vadovaudamasi 11 straipsnyje nurodyta tvarka, nusprendžia, kad produktui taikoma apsaugos sąlyga yra pagrįsta. Iš dalies pakeisto pasiūlymo 11 straipsnis buvo pakeistas taip, kad apie Komisijos sprendimą apie tai, ar priemonės, kurių ėmėsi valstybė narė, yra pagrįstos, būtų galima geriau informuoti suinteresuotąsias šalis. Iš dalies pakeisto pasiūlymo 12 straipsnis buvo iš dalies pakeistas, kad direktyva būtų lengviau skaitoma ir būtų lengviau ją taikyti praktiškai: - Iš dalies pakeisto pasiūlymo 12 straipsnio 1 dalis buvo paredaguota atsižvelgiant į tvarkos pakeitimus; - Nusprendus, kad iš dalies pakeisto pasiūlymo 12 straipsnio 2 dalyje nurodyta tvarka yra pernelyg biurokratiška, ši tvarka buvo panaikinta; - Iš dalies pakeisto pasiūlymo 12 straipsnio 3 dalis buvo paredaguota, o bendrojoje pozicijoje jos numeris pakeistas į 2; - Iš dalies pakeisto pasiūlymo 12 straipsnio 4 dalis buvo redaktoriaus pataisyta, b punkte minima alternatyva – „IX priede nurodyta darniųjų standartų nustatymo tvarka“ buvo panaikinta dėl pridėtinės vertės trūkumo, o šios dalies numeris bendrojoje pozicijoje buvo pakeistas į 3; - Iš dalies pakeisto pasiūlymo 12 straipsnio 5 dalis buvo paredaguota, o bendrojoje pozicijoje jos numeris pakeistas į 4. Iš dalies pakeisto pasiūlymo 13 straipsnis buvo paredaguotas, o į bendrąją poziciją buvo įtraukti geresnį atsekamumą ir didesnį teisinį tikrumą užtikrinantys reikalavimai. Iš dalies pakeisto pasiūlymo 14 straipsnis buvo paredaguotas. Iš dalies pakeisto pasiūlymo 15 straipsnis buvo pakeistas išbraukiant antrą jo dalį. Iš dalies pakeisto pasiūlymo 16 straipsnis buvo paredaguotas siekiant palengvinti praktinį jo taikymą. Iš dalies pakeisto pasiūlymo 17 straipsnis buvo paredaguotas. Iš dalies pakeisto pasiūlymo 18 straipsnis buvo paredaguotas. Siekiant pabrėžti rinkos priežiūros koordinavimo svarbą, 19 straipsnis bendrojoje pozicijoje buvo papildytas antra straipsnio dalimi. Iš dalies pakeisto pasiūlymo 22 straipsnis buvo pakeistas remiantis bendru institucijų sutarimu priimta standartine nuostata. Iš dalies pakeisto pasiūlymo 24 straipsnis buvo paredaguotas ir iš dalies pakeistas siekiant nustatyti vienareikšmę ribą su kitomis direktyvomis ir suderinti Mašinų direktyvos ir Liftų direktyvos terminiją. Iš dalies pakeisto pasiūlymo 25 straipsnis buvo paredaguotas. Iš dalies pakeisto pasiūlymo 26 straipsnis buvo pakeistas remiantis bendru institucijų sutarimu priimta standartine formule. Siekiant supaprastinti laipsnišką nešiojamosioms tvirtinimo šoviniais ir kitoms smūginėms mašinoms taikomų nacionalinių nuostatų panaikinimą, bendroji pozicija buvo papildyta nauju 27 straipsniu. Priedų pakeitimai Iš dalies pakeisto pasiūlymo I priedo dalis „Įžanginės pastabos“ bendrojoje pozicijoje buvo paredaguota, o jos pavadinimas pakeistas į „Bendrieji principai“. Be to, pasikartojantis rizikos įvertinimo ir rizikos sumažinimo procesas buvo apibrėžtas bendrosios pozicijos „Bendrųjų principų“ 1 dalyje. Iš dalies pakeisto pasiūlymo I priedo 1.1.1 punkto apibrėžimai buvo iš dalies pakeisti siekiant juos suderinti su standartizacijoje vartojamais nustatytais terminais, o apibrėžimai „numatomasis naudojimas“ bei „pagrįstai numanomas netinkamas naudojimas“ buvo įtraukti į bendrąją poziciją aiškumo sumetimais. Iš dalies pakeisto pasiūlymo I priedo 1.1.2 punktas „Saugos integravimo principai“ bendrojoje pozicijoje buvo paredaguotas. Iš dalies pakeisto pasiūlymo I priedo 1.1.3 punktas „Ergonomika“ buvo iš dalies pakeistas, ir bendrojoje pozicijoje jo numeris pakeistas į 1.1.6. Iš dalies pakeisto pasiūlymo I priedo 1.1.5 punktas „Apšvietimas“ buvo šiek tiek pakeistas, ir bendrojoje pozicijoje jo numeris pakeistas į 1.1.4. Iš dalies pakeisto pasiūlymo I priedo 1.1.6 punktas „Kėlimą palengvinanti mašinos konstrukcija“ buvo paredaguotas, ir bendrojoje pozicijoje jo numeris pakeistas į 1.1.5. Iš dalies pakeisto pasiūlymo I priedo 1.2.1 punkte „Valdymo sistemų saugos ir patikimumo“ sąvoka bendrojoje pozicijoje buvo geriau apibrėžta atsižvelgiant į direktyvos taikymo patirtį. Iš dalies pakeisto pasiūlymo I priedo 1.2.2 punktas „Rankiniai valdymo įtaisai“ buvo pavadintas jo pirminiu pavadinimu „Valdymo įtaisai“, o bendrojoje pozicijoje jis buvo iš dalies pakeistas atsižvelgiant į direktyvos taikymo praktinę patirtį. Iš dalies pakeisto pasiūlymo I priedo 1.2.3 punktas „Paleidimas“ bendrojoje pozicijoje buvo iš dalies pakeistas atsižvelgiant į praktiką pramonėje. Siekiant sudaryti sąlygas saugiai praktikai pramonėje, iš dalies pakeisto pasiūlymo I priedo 1.2.4 punktas „Stabdymas“ buvo iš dalies pakeistas ir bendrojoje pozicijoje papildytas papunkčiu 1.2.4.2 „Darbinis stabdymas“. Iš dalies pakeisto pasiūlymo I priedo 1.2.5 punktas „Valdymo ar veikimo režimo selektorius“ bendrojoje pozicijoje buvo pavadintas „Valdymo ar veikimo režimo parinkimas“ ir šiek tiek pakeistas. Iš dalies pakeisto pasiūlymo I priedo 1.2.6 punktas „Energijos tiekimo gedimas“ bendrojoje pozicijoje buvo išsamiau išdėstytas. Iš dalies pakeisto pasiūlymo I priedo 1.2.7 punktas „Valdymo grandinės gedimas“ buvo išbrauktas nusprendus, kad šis pavojus bendrojoje pozicijoje yra pakankamai apsvarstytas naujame 1.2.1 punkte „Valdymo sistemų sauga ir patikimumas“. Iš dalies pakeisto pasiūlymo I priedo 1.2.8 punktas „Programinė įranga“ buvo išbrauktas nusprendus, kad šis pavojus bendrojoje pozicijoje yra pakankamai apsvarstytas naujame 1.7.1.1 papunktyje „Informacija ir informaciniai įtaisai“. Siekiant aiškumo, iš dalies pakeisto pasiūlymo I priedo 1.3 poskyris „Apsauga nuo mechaninių pavojų“ bendrojoje pozicijoje buvo paredaguotas. Siekiant aiškumo, iš dalies pakeisto pasiūlymo I priedo 1.4 poskyris „Privalomosios apsaugų ir apsauginių įtaisų savybės“ bendrojoje pozicijoje buvo paredaguotas. Iš dalies pakeisto pasiūlymo I priedo 1.5 poskyris „Privalomosios darbo vietų ir (arba) vairavimo vietų savybės“ bendrojoje pozicijoje buvo iš dalies pakeistas ir paaiškintas, nes buvo laikomasi nuomonės, kad kai kurios jo dalys bendrojoje pozicijoje buvo apsvarstytos naujame 1.2 poskyryje „Valdymo sistemos“. Pataisytas tekstas buvo perkeltas į bendrosios pozicijos 1.1.7 punktą „Darbo vietos“ ir 1.1.8 punktą „Sėdynė“. Iš dalies pakeisto pasiūlymo I priedo 1.6 poskyris „Kitų rizikos veiksnių keliami pavojai“ buvo paredaguotas, ir bendrojoje pozicijoje jo numeris pakeistas į 1.5. Be to, iš dalies pakeisto pasiūlymo punktai 1.6.9 „Triukšmas“, 1.6.10 „Vibracija“, 1.6.11 „Spinduliuotė“, 1.6.14 „Pavojingų medžiagų sklaida“ ir 1.6.16 „Slydimo, užkliuvimo ir griuvimo pavojus“ bendrojoje pozicijoje buvo šiek tiek pakeisti, kad jie būtų paprastesni ir veiksmingiau taikomi. Iš dalies pakeisto pasiūlymo I priedo 1.7 poskyris „Priežiūra“ buvo paredaguotas, ir bendrojoje pozicijoje jo numeris pakeistas į 1.6. Siekiant supaprastinimo ir aiškumo, iš dalies pakeisto pasiūlymo I priedo 1.8 poskyris „Informacija, įspėjimai ir įspėjamosios sistemos“ ir 1.9 poskyris „Mašinų ženklinimas“ buvo iš dalies pakeisti ir bendrojoje pozicijoje sujungti į vieną naują 1.7 poskyrį „Informacija“. Iš dalies pakeisto pasiūlymo I priedo 1.10 poskyris „Instrukcijos“ buvo iš esmės patobulintas ir paaiškintas atsižvelgiant į direktyvos taikymo praktinę patirtį ir bendrojoje pozicijoje įtrauktas į 1.7 poskyrį kaip 1.7.4 punktas „Instrukcijos“. Iš dalies pakeisto pasiūlymo I priedo 2.1 poskyris „Maisto, kosmetikos ir farmacijos gamybos mašinos“ bendrojoje pozicijoje buvo šiek tiek pakeistas remiantis direktyvos taikymo praktine patirtimi. Iš dalies pakeisto pasiūlymo I priedo 2.2 poskyris „Nešiojamosios rankinės ir (arba) rankinio valdymo mašinos“ bendrojoje pozicijoje buvo iš dalies pakeistas. Iš dalies pakeisto pasiūlymo I priedo 2.3 poskyris „Nešiojamieji tvirtinimo šoviniais įtaisai“ buvo iš dalies pakeistas, ir bendrojoje pozicijoje pakeistas 2.2.2 punktu „Nešiojamosios tvirtinimo ir kitos smūginės mašinos“. Iš dalies pakeisto pasiūlymo I priedo 2.4 poskyris „Medienos ir panašių medžiagų apdirbimo mašinos“ buvo paredaguotas, ir bendrojoje pozicijoje pakeistas 2.3 poskyriu „Medienos ir panašias fizines savybes turinčių medžiagų apdirbimo mašinos“. Iš dalies pakeisto pasiūlymo I priedo 3.1 poskyris „Bendroji dalis“ bendrojoje pozicijoje buvo paredaguotas. Iš dalies pakeisto pasiūlymo I priedo 3.1.2 punktas „Apšvietimas“ buvo išbrauktas nusprendus, kad šiam pavojui apibūdinti pakanka bendrosios pozicijos 1.1.4 punkte „Apšvietimas“ apibrėžto bendrojo reikalavimo. Iš dalies pakeisto pasiūlymo I priedo 3.2 poskyris „Darbo vietos“ bendrojoje pozicijoje buvo šiek tiek pakeistas. Iš dalies pakeisto pasiūlymo I priedo 3.3 poskyris „Valdymo sistemos“ bendrojoje pozicijoje buvo paredaguotas. Iš dalies pakeisto pasiūlymo I priedo 3.4 poskyris „Apsauga nuo mechaninių pavojų“ bendrojoje pozicijoje buvo iš dalies pakeistas atsižvelgiant į direktyvos taikymo patirtį, siekiant tą direktyvą supaprastinti bei pagerinti sąlygas inovacijoms. Siekiant aiškumo, iš dalies pakeisto pasiūlymo I priedo 3.5 poskyris „Apsauga nuo kitų pavojų“ bendrojoje pozicijoje buvo paredaguotas. Iš dalies pakeisto pasiūlymo I priedo 3.6 poskyris „Nurodymai“ bendrojoje pozicijoje buvo iš dalies pakeistas. Iš dalies pakeisto pasiūlymo I priedo 4.1 poskyryje „Bendroji dalis“ bendrojoje pozicijoje buvo padaryta daug redakcinių pataisų. Be to, iš dalies pakeisto pasiūlymo I priedo 4.1.1 punktas „Sąvokos“ bendrojoje pozicijoje buvo iš dalies pakeistas siekiant jį geriau suderinti su standartizacijoje vartojamais nustatytais terminais. Iš dalies pakeisto pasiūlymo sąvokos „pakabinamasis įtaisas“, „atskiras kėlimo reikmuo“ ir „vardinė apkrova“ buvo laikomos nebereikalingomis ir buvo išbrauktos, o sąvoka „gabenimo talpa“ iš iš dalies pakeisto pasiūlymo 6.1.1 punkto „Sąvoka“ buvo perkelta į bendrosios pozicijos 4.1.1 punktą „Sąvokos“. I priedo 4.1.2.1 papunktis „Pavojai dėl stabilumo stokos“ buvo įtrauktas į bendrąją poziciją nusprendus, kad jis Direktyvoje 98/37/EB buvo naudingas. Be to, į bendrąją poziciją buvo įtrauktas papunktis 4.1.2.8 „Stacionariose aikštelėse sustojančios mašinos“, kuriame pateikiami naudingi bendrieji reikalavimai tokioms kėlimo mašinoms. I priedo 4.1.3 punktas „Tikslo atitikimas“ buvo įtrauktas į bendrąją poziciją nusprendus, kad jis Direktyvoje 98/37/EB buvo naudingas. Iš dalies pakeisto pasiūlymo I priedo 4.2.4 punktas „Rizika pažeidžiamiems asmenims“ buvo išbrauktas nusprendus, kad šis pavojus jau yra aptartas bendrosios pozicijos naujame 4.1.2.8 papunktyje „Stacionariose aikštelėse sustojančios mašinos“. Iš dalies pakeisto pasiūlymo I priedo 4.3 poskyris „Ženklinimas“ bendrojoje pozicijoje buvo paredaguotas siekiant suderinti terminiją su pastaruoju metu naudojamais standartais. Iš dalies pakeisto pasiūlymo I priedo 4.4 poskyris „Instrukcijos“ bendrojoje pozicijoje buvo paredaguotas siekiant suderinti terminiją su pastaruoju metu naudojamais standartais. Iš dalies pakeisto pasiūlymo I priedo 5 skyrius „Požeminiams darbams skirtoms mašinoms taikomi papildomi esminiai sveikatos apsaugos ir saugos reikalavimai“ bendrojoje pozicijoje buvo paredaguotas, o iš dalies pakeisto pasiūlymo 5.3 poskyris „Apšvietimas“ buvo išbrauktas nusprendus, kad šiam pavojui apibūdinti pakanka bendrosios pozicijos 1.1.4 punkte „Apšvietimas yra apsvarstytas“ apibrėžto bendrojo reikalavimo. Iš dalies pakeisto pasiūlymo I priedo 6.1 poskyris „Bendroji dalis“, įvedantis iš dalies pakeisto pasiūlymo 8 skyriaus bendruosius reikalavimus, bendrojoje pozicijoje buvo iš dalies pakeistas, o iš dalies pakeisto pasiūlymo 6.1.1 punktas „Sąvokos“ buvo perkeltas į bendrosios pozicijos 4.1.1 punktą „Sąvokos“. Iš dalies pakeisto pasiūlymo I priedo 6.2 poskyris „Rankinio valdymo įtaisai“ bendrojoje pozicijoje buvo šiek tiek pakeistas. Iš dalies pakeisto pasiūlymo I priedo 6.3 poskyris „Pavojus gabenimo talpoje esantiems žmonėms“ bendrojoje pozicijoje buvo iš dalies pakeistas, o 6.3.3 punktas „Ant gabenimo talpos galinčių nukristi daiktų keliamas pavojus“ bendrojoje pozicijoje buvo perkeltas iš iš dalies pakeisto pasiūlymo 8.1 poskyrio „Kabina“. Iš dalies pakeisto pasiūlymo I priedo 6.4 poskyris „Stacionarias aikšteles aptarnaujančios mašinos“, įvedantis iš dalies pakeisto pasiūlymo 7 ir 8 skyrių reikalavimus bendresne forma, buvo įtrauktas į bendrąją poziciją. Iš dalies pakeisto pasiūlymo I priedo 6.5 poskyris „Žymėjimas“ bendrojoje pozicijoje buvo šiek tiek pakeistas, tiksliai apibrėžiant esminę informaciją. Iš dalies pakeisto pasiūlymo I priedo 7 ir 8 skyrių esminiai sveikatos apsaugos ir saugos reikalavimai buvo iš dalies pakeisti ir bendrosios pozicijos 4 ir 5 skyriuose pateikti bendresnio pobūdžio reikalavimai. Iš dalies pakeisto pasiūlymo II priedo skyrius „Deklaracijų turiniai“ buvo šiek tiek pakeistas, o 2 skyriaus “Saugojimas“ reikalavimai buvo perkelti iš iš dalies pakeisto pasiūlymo VII, X ir XI priedų. Iš dalies pakeisto pasiūlymo III priedas „Žymėjimas „CE“ ženklu“ bendrojoje pozicijoje buvo šiek tiek pakeistas, o paskutinėje pastraipoje pateiktas reikalavimas dėl notifikuotosios įstaigos identifikacinio numerio buvo atkeltas iš iš dalies pakeisto pasiūlymo XI priedo. Iš dalies pakeisto pasiūlymo IV priedas „Mašinų kategorijos, kurioms turi būti taikoma viena iš 12 straipsnio 4 ir 5 dalyse nurodytų procedūrų“ bendrojoje pozicijoje buvo paredaguotas ir dar trys Direktyvoje 98/37/EB pateiktos kategorijos – „21. Loginiai elementai saugos funkcijoms užtikrinti“, „22. Apsaugos prieš apsivertimą konstrukcija (ROPS)“, „23. Apsaugos nuo krintančių objektų konstrukcija (FOPS)“ – buvo pripažintos naudingomis ir įtrauktos į sąrašą. V priedo „2 straipsnio c punkte minėtas nurodomasis saugos įrangos sąrašas“ bendrojoje pozicijoje buvo atkeltas iš iš dalies pakeisto pasiūlymo 2 straipsnio ir paredaguotas. Be to, bendrojoje pozicijoje į nurodomąjį sąrašą buvo įtrauktos kategorijos „2. Apsaugos prietaisai žmonių buvimui aptikti“, „8. Stebėjimo prietaisai krovimui ir judėjimui kėlimo mašinose valdyti“, „11. Iškrovos sistemos potencialiai pavojingų elektrostatinių krūvių kaupimuisi išvengti“, „12. I priedo 1.5.7, 3.4.7 ir 4.1.2.6 punktuose nurodyti energijos ribotuvai ir mažinimo įtaisai“, „13. Sistemos ir įtaisai triukšmo ir vibracijos skleidimui mažinti“, „14. Apsaugos prieš apsivertimą konstrukcija (ROPS)“, „15. Apsaugos nuo krintančių objektų konstrukcija (FOPS)“, „16. Dvirankio valdymo prietaisai“ ir „17. Mašinų, skirtų žmonėms kelti ir (arba) nuleisti tarp skirtingų aikštelių, sudedamosios dalys, įtrauktos į šį sąrašą...“. Iš dalies pakeisto pasiūlymo VI priedo skyrius „Mašinos techninė byla“ buvo iš dalies pakeistas atsižvelgiant į direktyvos taikymo praktinę patirtį, ir bendrojoje pozicijoje pakeistas VII priedu. B dalis, kurioje pateikiami su „Atitinkama iš dalies sukomplektuotų mašinų technine dokumentacija“ susiję reikalavimai, buvo įtraukta į bendrąją poziciją. Iš dalies pakeisto pasiūlymo VII priedas „Atitikties įvertinimas atliekant mašinų gamybos patikrą įmonėje“ buvo paredaguotas, ir bendrojoje pozicijoje pakeistas VIII priedu. Be to, tam tikri su EB atitikties deklaracija, „CE“ ženklinimu ir technine byla susiję įsipareigojimai buvo išbraukti, nes jie jau buvo apsvarstyti bendrosios pozicijos 5 straipsnyje ir naujame VII priede. VIII priedas „Mašinos, nekeliančios jokio būdingo pavojaus, atitikties įvertinimas“ bendrojoje pozicijoje buvo išbrauktas, nes šį priedą nurodanti ir 12 straipsnyje buvusi pateikta atitikties įvertinimo procedūra buvo išbraukta. IX priedas „IV priede nurodytų mašinų atitikimas pagal darniuosius standartus“ bendrojoje pozicijoje buvo išbrauktas, nes šį priedą nurodanti ir 12 straipsnyje buvusi pateikta atitikties įvertinimo procedūra buvo išbraukta. Iš dalies pakeisto pasiūlymo X priedas „IV priede nurodytų mašinų EB tipo tyrimas“ buvo iš dalies pakeistas, ir bendrojoje pozicijoje pakeistas IX priedu „EB tipo tyrimas“. Tam tikri su EB atitikties deklaracija, „CE“ ženklinimu ir technine byla susiję įsipareigojimai buvo išbraukti, nes jie jau buvo apsvarstyti 5 straipsnyje. Be to, buvo įtraukti su EB tipo tyrimo sertifikato galiojimu ir atitinkama gamintojo bei notifikuotosios įstaigos atsakomybe susiję reikalavimai. Iš dalies pakeisto pasiūlymo XI priedas „Visiškas kokybės užtikrinimas IV priede nurodytoms mašinoms“ buvo iš dalies pakeistas, ir bendrojoje pozicijoje pakeistas X priedu „EB tipo tyrimas“. Tam tikri su EB atitikties deklaracija, „CE“ ženklinimu ir technine byla susiję įsipareigojimai buvo išbraukti, nes jie jau buvo apsvarstyti 5 straipsnyje ir naujame III priede. Iš dalies pakeisto pasiūlymo XII priedas „Minimalūs kriterijai, į kuriuos valstybės narės privalo atsižvelgti notifikuodamos įstaigas“ buvo nežymiai pakeistas, ir bendrojoje pozicijoje pakeistas XI priedu. Iš dalies pakeisto pasiūlymo XIII priedas „Koreliacijos lentelė“, kuriame nurodomas Direktyvos 98/37/EB ir persvarstytos direktyvos dalių, kuriose nagrinėjami tie patys klausimai, ryšys buvo atnaujintas, ir bendrojoje pozicijoje pakeistas XII priedu. 4. IŠVADA Komisija mano, kad 2005 m. liepos 18 d. vienbalsiai priimtoje bendrojoje pozicijoje išsamiau paaiškinami tam tikri klausimai ir sąvokos bei geriau formuluojami tam tikri reikalavimai nekeičiant šio pasiūlymo tikslų ir požiūrio. Todėl Komisija gali paremti bendrąją poziciją. 5. PAREIŠKIMAI Komisija padarė šiuos pareiškimus: Dėl 1 straipsnio 2 dalies e punkto pirmos įtraukos, susijusios su direktyvos netaikymu žemės ir miškų ūkio traktoriams: „Taryba ir Komisija pareiškia, kad siekiant vienoje derinimo direktyvoje numatyti visus sveikatos ir saugos aspektus, susijusius su žemės ir miškų ūkio traktoriais, Direktyva 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo turi būti iš dalies pakeista, kad joje būtų atsižvelgta į visus mašinų direktyvoje nurodytus susijusius rizikos veiksnius. Keičiant Direktyvą 2003/37/EB, reikėtų numatyti ir direktyvos dėl mašinų pakeitimą, 1 straipsnio 2 dalies e punkto pirmojoje įtraukoje išbraukiant žodžius „dėl pavojų“. Dėl 7 straipsnio, susijusio su atitikties prielaida ir darniaisiais standartais: „Komisija pareiškia dėsianti visas pastangas, kad, suteikiant 2 straipsnio l punkte nurodytus standartizacijos įgaliojimus, informacija apie kiekvieną standartą, kurio nuorodos skelbiamos Europos Sąjungos oficialiajame leidinyje, būtų prieinama galimiems atitinkamų standartų naudotojams, nurodant jo nuostatų ir esminių sveikatos bei saugos reikalavimų sąryšį. Atliekant „naujojo požiūrio“ peržiūrą bus toliau paaiškinta kaip horizontaliu lygiu įgyvendinti tokį suderintą informavimo reikalavimą dėl visų „naujojo požiūrio“ direktyvų.“ Dėl su „CE“ ženklinimu susijusio 16 straipsnio 3 dalies: „Laikydamasi Bendrijos teisės aktų, atlikdama „naujojo požiūrio“ peržiūrą, Komisija patikslins žymėjimo kitais nacionaliniais, Europos ar privačiais ženklais, susijusiais su „CE“ ženklu, sąlygas.“ [1] 1989 m. birželio 14 d. Tarybos direktyva 89/392/EEB dėl valstybių narių įstatymų, susijusių su mašinomis, suderinimo, OL L 183, 1989 6 29, p. 9. Ši direktyva buvo susisteminta1998 m. birželio 22 d. Europos Parlamento ir Tarybos direktyva 98/37/EB dėl valstybių narių įstatymų, susijusių su mašinomis, suderinimo, OL L 331, 1998 7 23, p. 1. Direktyva su paskutiniais pakeitimais, padarytais Direktyva 98/79/EB (OL L 331, 1998 12 7, p. 1). [2] 1973 m. vasario 19 d. Tarybos direktyva 73/23/EEB dėl valstybių narių įstatymų, susijusių su elektrotechniniais gaminiais, skirtais naudoti tam tikrose įtampos ribose, suderinimo, OL L 77,1973 3 26, p. 29. Direktyva su pakeitimais, padarytais Direktyva 93/68/EB (OL L 220, 2003 8 30, p. 1). [3] 1995 m. birželio 29 d. Europos Parlamento ir Tarybos direktyva 95/16/EB dėl valstybių narių įstatymų, susijusių su liftais, suderinimo, OL L 213, 1995 9 7, p. 1. Direktyva su pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1). [4] 2003 m. gegužės 26 d. Europos Parlamento ir Tarybos direktyva 2003/37/EB dėl žemės ar miškų ūkio traktorių, jų priekabų ir keičiamos velkamosios įrangos, jų sistemų, sudėtinių dalių ir atskirų techninių mazgų tipo patvirtinimo. OL L 171, 2003 7 9, p. 1. Direktyva su paskutiniais pakeitimais, padarytais Tarybos direktyva 2004/66/EB (OL L 168, 2004 5 1, p. 35).